SET ทรงตัว เลือกเก็บ 16 หุ้นเทรนด์ดี
นักวิเคราะห์มองดัชนีหุ้นไทย (SET) วันนี้ลดความร้อนแรงลง หลังวานนี้ปรับตัวแข็งแกร่งกว่าคาดการณ์ โดยหุ้นกลุ่มพลังงานจะกดดันตลาดจากราคาน้ำมันดิบในตลาดโลกที่ร่วงแรง ขณะที่นักลงทุนบางส่วนชะลอการลงทุนเพื่อรอดูตัวเลขเศรษฐกิจสหรัฐฯ การลงทุนเน้นเก็งกำไรกลุ่มที่มีปัจจัยบวกเฉพาะตัว เช่น หุ้นที่เข้าคำนวน SET50/100 รอบใหม่ และกลุ่มที่ได้รับผลดีจากราคาน้ำมันลง รวมถึงหุ้นที่แนวโน้มกำไรไตรมาสแรกออกมาดี
6 พ.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.23 น. ค่าเงินบาทอยู่ที่ 34.59 บาทต่อเหรียญ ขณะที่ตลาดหุ้นเอเชียปรับตัวลงตามทิศทางของตลาดหุ้นนิวยอร์กที่ปิดขยับลงเมื่อคืน จากความวิตกกังวลเกี่ยวกับการเมืองสหรัฐ นักวิเคราะห์มองดัชนีหุ้นไทย (SET) วันนี้ลดความร้อนแรงลง หลังวานนี้ปรับตัวแข็งแกร่งกว่าคาดการณ์ โดยหุ้นกลุ่มพลังงานจะกดดันตลาดจากราคาน้ำมันดิบในตลาดโลกที่ร่วงแรง ขณะที่นักลงทุนบางส่วนชะลอการลงทุนเพื่อรอดูตัวเลขเศรษฐกิจสหรัฐฯ การลงทุนเน้นเก็งกำไรกลุ่มที่มีปัจจัยบวกเฉพาะตัว เช่น หุ้นที่เข้าคำนวน SET50/100 รอบใหม่ และกลุ่มที่ได้รับผลดีจากราคาน้ำมันลง รวมถึงหุ้นที่แนวโน้มกำไรไตรมาสแรกออกมาดี
หุ้นเด่นเลือก THANI-BA-AAV-EPG-AOT-ERW-TACC-BIG-HANA-EA-BPP-MTLS-TISCO-BCPG-WORK และ GFPT
 
บล.ธนชาต ระบุในบทวิเคราะห์ (5 พ.ค.) แม้ SET แข็งแกร่งกว่าที่คาดการณ์ไว้ จากแรงซื้อหุ้นกลุ่มธนาคาร แต่ราคาน้ำมันดิบ Brent ที่ปรับลดลงต่อเนื่องล่าสุดที่ US$48.4/bbl ทำจุดต่ำสุดตั้งแต่ต้นปีจะเป็นปัจจัยกดดันหุ้นกลุ่มพลังงานอย่าง PTT และPTTEP ขณะที่คาดว่านักลงทุนจะชะลอการซื้อรอผลการเลือกตั้งฝรั่งเศสในช่วงสุดสัปดาห์นี้ ประเมินกรอบ 1,568 – 1,578 จุด แม้ Trade Code ปรับสถานะ SET เป็น “ซื้อเพิ่ม” แต่ยังมอง upside ตลาดจำกัด และยังเน้น “Selective” มากกว่า
แนะนำ 1) “ซื้อ” THANI (TP 6.80 บาท) ความต้องการรถบรรทุกที่เพิ่มขึ้น เป็นปัจจัยบวกต่อการปล่อยกู้ของ THANI ขณะที่ต้นทุนการเงินลดลงจากการออกหุ้นกู้เหลือ 3%  ภายในสิ้นปีนี้ และภาระการตั้งสำรองลดลงจากราคารถบรรทุกมือ 2 ดีขึ้น และความต้องการรถบรรทุกสูงขึ้น คาดกำไรโตต่อเนื่อง 17.6 – 22% ในปี 2017 – 18 ด้วย PE 12.5 เท่า ถือว่า “ไม่แพง” ขณะที่ให้ผลตอบแทนจากเงินปันผลน่าสนใจ 4.8 – 5.9% ปี 2017 – 18 และ 2) กลุ่มหุ้นที่ได้รับผลดีจากราคาน้ำมันลง “ซื้อ” AAV (TradeCode แนะนำวันนี้ ต้าน 6.50/6.75 บาท) และ “เก็งกำไร” EPG (ต้าน 13.90/14.80)
 
บล.กรุงศรี ระบุในบทวิเคราะห์ (5 พ.ค.) คาด SET ลดความร้อนแรงลงจากวานนี้ โดยหุ้นกลุ่มพลังงานจะกดดันตลาดจากราคาน้ำมันดิบในตลาดโลกที่ร่วงแรงกว่า 4.8% และคาดว่านักลงทุนจะชะลอการลงทุนเพื่อรอดูตัวเลขการจ้างานนอกภาคการเกษตรของสหรัฐในคืนนี้ และรอดูการเลือกตั้งรอบที่ 2 ของฝรั่งเศสในวันอาทิตย์ที่ 7 พ.ค. แม้ล่าสุดผลสำรวจส่วนใหญ่จะบ่งชี้ว่า นายเอ็มมานูเอลมาครอง จะเป็นผู้ชนะการเลือกตั้ง แต่ความไม่แน่นอนยังคงอยู่จนกว่าจะทราบผลเลือกตั้งจริง เนื่องจากผลเลือกตั้งอาจจะสวนทางกับโพล เหมือนกับที่เคยเกิดขึ้นในการเลือกตั้งประธานาธิบดีของสหรัฐ และการลงประชามติ (Brexit) ของอังกฤษ
ขณะเดียวกัน ค่าเงินบาทที่อ่อนค่า และ Fed ส่งสัญญาณขึ้นดอกเบี้ยเดือน มิ.ย.จะยังกดดันให้ Fund Flow ต่างชาติยังไหลออก กลยุทธ์การลงทุนจึงเน้น Selective หุ้นที่แนวโน้มผลประกอบการไตรมาส 1/17 ออกมาดี (AOT, ERW, TACC, BIG, HANA) และมีปัจจัยบวกเฉพาะตัว อาทิ SCB รับผลบวกดอกเบี้ยขาขึ้น, กลุ่มอิเล็กทรอนิกส์ (HANA) ได้ผลบวกยอดขาย Semiconductor ปรับตัวขึ้นทำ New high และค่าเงินบาทอ่อนค่า, และหุ้นเข้าคำนวน SET50/100 รอบใหม่ SET50 (EA BPP MTLS TISCO) และ SET 100 (BCPG WORK GFPT)
กลยุทธ์การลงทุนวันนี้ : Selective Buy หุ้นเก็งกำไรระยะสั้น : TISCO (ซื้อ/เป้า 80.00 บาท) เราคาดว่าจะเป็นหุ้นที่มีกำไรสุทธิเติบโตมากที่สุดของกลุ่มธนาคารในปีนี้ (6 พันล้านบาทเพิ่มขึ้น 21% จากช่วงเดียวกันในปีก่อน) ระยะสั้นมีปัจจัยบวกจากข่าวเป็นตัวเต็งที่จะถูกปรับเข้าคำนวณใน SET50 รอบใหม่
 
บล.แอพเพิล เวลธ์ ระบุในบทวิเคราะห์ (5 พ.ค.) ประเมินดัชนีแกว่งตัวในกรอบแนวรับ 1,565 แนวต้าน 1,580 แนะนำเทรดดิ้งตามกรอบการลงทุน เพื่อรอประเมินปัจจัยอัตราดอกเบี้ยสหรัฐ และราคาน้ำมันในสัปดาห์หน้า แนะนำเก็งกำไรหุ้นสายการบิน BA , AAV (+ ราคาน้ำมันลดลง และยอดนักท่องเที่ยวต่างชาติช่วง 4 เดือนแรก มีจำนวน 11.8 ล้านคน +1.71 %)